ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัยพืชและใบรับรองสุขอนามัยพืชสำหรับการส่งต่อพ.ศ. ๒๕๕๑ อาศัยอำนาจตามความในมาตรา๑๕ วรรคสาม แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๒) พ.ศ. ๒๕๔๒และแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศไว้ ดังต่อไปนี้ข้อ ๑[๑] คำขอรับใบรับรองสุขอนามัยพืชคำขอรับใบรับรองสุขอนามัยพืชสำหรับการส่งต่อใบรับรองสุขอนามัยพืชหรือใบรับรองสุขอนามัยพืชสำหรับการส่งต่อ ให้เป็นไปตามแบบแนบท้ายประกาศนี้หมวด ๑การขอและการออกใบรับรองสุขอนามัยพืช ข้อ ๒บุคคลใดประสงค์จะขอใบรับรองสุขอนามัยพืช ให้ยื่นคำขอต่อพนักงานเจ้าหน้าที่ณ กลุ่มบริการส่งออกสินค้าเกษตร หรือด่านตรวจพืช สำนักควบคุมพืชและวัสดุการเกษตรกรมวิชาการเกษตร ภายในระยะเวลาที่กำหนด ดังต่อไปนี้(๑) กรณีทำการตรวจพืชในสถานที่ทำการให้ยื่นคำขอก่อนเวลาส่งออกไม่น้อยกว่าสามชั่วโมง(๒) กรณีทำการตรวจพืชนอกสถานที่ทำการให้ยื่นคำขอก่อนวันทำการตรวจพืชไม่น้อยกว่าหนึ่งวันข้อ ๓ผู้ขอใบรับรองสุขอนามัยพืชต้องจัดเตรียมพืชที่จะส่งออกเพื่อให้พนักงานเจ้าหน้าที่ตรวจสอบดังต่อไปนี้(๑) จัดเตรียมพืชที่จะส่งออกให้ถูกสุขอนามัยพืชตามหลักเกณฑ์ของประเทศผู้นำเข้า(๒) แสดงบัญชีรายชื่อพืชในแต่ละภาชนะบรรจุให้ตรงตามชนิดและปริมาณที่แจ้งในคำขอและในแบบบัญชีแสดงรายชื่อพืชที่แนบมากับคำขอ(๓) บรรจุพืชในภาชนะบรรจุที่แข็งแรงและเหมาะสม(๔)ไม่บรรจุสิ่งอื่นใดนอกเหนือจากพืชตามที่ได้แจ้งไว้ในคำขอและในบัญชีแสดงรายชื่อพืชที่แนบมากับคำขอข้อ ๔การตรวจพืชที่ส่งออกและการกำจัดศัตรูพืชให้กระทำ ดังต่อไปนี้(๑) พนักงานเจ้าหน้าที่ตรวจสอบความถูกต้องของเอกสารคำขอและสุ่มตัวอย่างพืชเพื่อตรวจสอบศัตรูพืช ให้เป็นไปตามข้อกำหนดของประเทศผู้นำเข้า(๒) กรณีตรวจพบศัตรูพืชกักกันของประเทศผู้นำเข้าหรือมีเหตุอันควรเชื่อว่ามีศัตรูพืชกักกันพนักงานเจ้าหน้าที่มีอำนาจสั่งให้ผู้ขอใบรับรองสุขอนามัยพืชทำการกำจัดศัตรูพืชภายใต้การกำกับดูแลของพนักงานเจ้าหน้าที่(๓) กรณีที่ประเทศผู้นำเข้ามีข้อกำหนดเกี่ยวกับการกำจัดศัตรูพืชให้พนักงานเจ้าหน้าที่ดำเนินการกำจัดศัตรูพืชตามข้อกำหนดได้ข้อ ๕ผู้ขอใบรับรองสุขอนามัยพืชต้องชำระค่าใช้จ่ายในการตรวจสอบศัตรูพืชตามอัตราแนบท้ายประกาศนี้และค่าป่วยการตามอัตราที่กำหนดในกฎกระทรวงให้แก่พนักงานเจ้าหน้าที่ก่อนการดำเนินการตามข้อ ๔ข้อ ๖เมื่อพนักงานเจ้าหน้าที่ทำการตรวจพืชหรือกำจัดศัตรูพืชเสร็จสิ้นแล้วให้ผู้ขอใบรับรองสุขอนามัยพืชหรือเจ้าของนำเอกสารหลักฐานเกี่ยวกับการส่งออกพืชนั้นมาแสดงต่อพนักงานเจ้าหน้าที่เพื่อประกอบการขอใบรับรองสุขอนามัยพืชและให้อธิบดีหรือผู้ที่อธิบดีมอบหมายตรวจพิจารณาเอกสารหลักฐานดังกล่าวหากเอกสารหลักฐานเกี่ยวกับการส่งออกระบุวันส่งออกพืชภายในสิบสี่วันหลังจากการตรวจพืชหรือกำจัดศัตรูพืชเสร็จสิ้นแล้วให้ออกใบรับรองสุขอนามัยพืชได้ข้อ ๗ก่อนส่งมอบใบรับรองสุขอนามัยพืชให้กับผู้ขอให้พนักงานเจ้าหน้าที่เรียกเก็บค่าธรรมเนียมใบรับรองสุขอนามัยพืชตามอัตราที่กำหนดในกฎกระทรวงข้อ ๘การปฏิเสธการออกใบรับรองสุขอนามัยพืชสามารถกระทำได้ในกรณี(๑) กรณีตรวจพบการซุกซ่อนพืชซึ่งไม่แสดงในใบคำขอใบรับรองสุขอนามัยพืช(ก) ตรวจพบ ณ สถานที่ให้บริการส่งออก- ครั้งที่ ๑คัดพืชนั้นออกทั้งหมดและออกใบรับรองสุขอนามัยพืชให้กับพืชที่เหลือ- ครั้งที่ ๒ เมื่อกระทำความผิดซ้ำภายในระยะเวลาสามสิบวัน นับจากครั้งที่ ๑ปฏิเสธการออกใบรับรองสุขอนามัยพืชให้กับสินค้าทั้งหมด และการส่งออกในครั้งต่อไปให้เปิดตรวจสินค้าทั้งหมดต่อเนื่องกันไปสามสิบครั้ง หรือภายในระยะเวลาหกเดือน- ครั้งที่ ๓ เมื่อกระทำความผิดซ้ำในระหว่างการตรวจสินค้าต่อเนื่องสามสิบครั้งหรือภายในระยะเวลาหกเดือนปฏิเสธการออกใบรับรองสุขอนามัยพืชให้กับสินค้าทั้งหมดและงดการให้บริการออกใบรับรองสุขอนามัยพืชเป็นเวลาสามสิบวันนับจากวันที่ตรวจพบ(ข) ได้รับแจ้งจากประเทศผู้นำเข้า- งดการให้บริการออกใบรับรองสุขอนามัยพืชให้กับผู้ส่งออกรายนั้นสำหรับการส่งออกไปประเทศผู้นำเข้าเป็นเวลาสามสิบวัน(๒) กรณีตรวจพบการแจ้งปริมาณหรือน้ำหนักของพืชไม่ตรงกับที่ส่งออกจริง(ก) ตรวจพบ ณ สถานที่ให้บริการส่งออก- ครั้งที่ ๑คัดพืชที่แจ้งปริมาณหรือน้ำหนักไม่ตรงนั้นออกทั้งหมดและออกใบรับรองสุขอนามัยพืชให้กับพืชที่เหลือ- ครั้งที่ ๒ เมื่อกระทำความผิดซ้ำภายในระยะเวลาสามสิบวัน นับจากครั้งที่ ๑ปฏิเสธการออกใบรับรองสุขอนามัยพืชให้กับสินค้าทั้งหมดและการส่งออกในครั้งต่อไปให้เปิดตรวจสินค้าทั้งหมดต่อเนื่องกันไปสามสิบครั้งหรือภายในระยะเวลาหกเดือน- ครั้งที่ ๓เมื่อกระทำความผิดซ้ำในระหว่างการตรวจสินค้าต่อเนื่องสามสิบครั้งหรือภายในระยะเวลาหกเดือนปฏิเสธการออกใบรับรองสุขอนามัยพืชให้กับสินค้าทั้งหมดและงดการให้บริการออกใบรับรองสุขอนามัยพืชเป็นเวลาสามสิบวันนับจากวันที่ตรวจพบ(ข) ได้รับแจ้งจากประเทศผู้นำเข้า- ครั้งที่ ๑ มีหนังสือแจ้งเตือนผู้ส่งออกรายนั้น- ครั้งที่ ๒ และครั้งต่อไปเมื่อเกิดซ้ำภายในระยะเวลาสามสิบวัน นับจากวันที่ที่มีหนังสือแจ้งเตือนในครั้งที่๑งดการให้บริการออกใบรับรองสุขอนามัยพืชให้กับผู้ส่งออกรายนั้นสำหรับการส่งออกไปประเทศผู้นำเข้าเป็นเวลาสามสิบวัน(๓) กรณีตรวจพบศัตรูพืช(ก) ตรวจพบ ณ สถานที่ให้บริการส่งออก- กรณีตรวจพบศัตรูพืชกักกันของประเทศผู้นำเข้า ให้คัดพืชที่พบศัตรูพืชออกทั้งหมดและออกใบรับรองสุขอนามัยพืชให้กับพืชที่เหลือ(ข) ได้รับแจ้งจากประเทศผู้นำเข้า- ครั้งที่ ๑ มีหนังสือแจ้งเตือนผู้ส่งออกรายนั้น- ครั้งที่ ๒ เมื่อเกิดซ้ำภายในระยะเวลาสามสิบวันนับจากวันที่ที่มีหนังสือแจ้งเตือนในครั้งที่ ๑ ส่งเจ้าหน้าที่ไปให้คำแนะนำในการคัดสินค้าและตรวจศัตรูพืชณ โรงคัดบรรจุของผู้ส่งออก- ครั้งที่ ๓ และครั้งต่อไปเมื่อเกิดซ้ำภายในระยะเวลาสามสิบวันนับจากวันที่ที่มีหนังสือแจ้งเตือนในครั้งที่ ๒ปฏิเสธการออกใบรับรองสุขอนามัยพืชให้กับพืชที่ถูกตรวจพบศัตรูพืชกักกันเพื่อส่งออกไปประเทศผู้นำเข้าที่แจ้งเป็นเวลาสิบห้าวันหมวด ๒การขอและการออกใบรับรองสุขอนามัยพืชสำหรับการส่งต่อ ข้อ ๙บุคคลใดประสงค์จะขอใบรับรองสุขอนามัยพืชสำหรับการส่งต่อ ให้ยื่นคำขอ ณด่านตรวจพืช หรือกลุ่มบริการส่งออกสินค้าเกษตร สำนักควบคุมพืชและวัสดุการเกษตรกรมวิชาการเกษตร พร้อมแนบเอกสาร ดังต่อไปนี้(๑) ต้นฉบับใบรับรองสุขอนามัยพืช(๒) หนังสืออนุญาตให้นำสิ่งต้องห้าม สิ่งกำกัดหรือสิ่งไม่ต้องห้ามออกไปจากด่านตรวจพืชสถานกักพืช ยานพาหนะ หรือสถานที่ใด ๆ ข้อ ๑๐ผู้ขอใบรับรองสุขอนามัยพืชสำหรับการส่งต่อต้องจัดเตรียมพืชที่จะส่งต่อเพื่อให้พนักงานเจ้าหน้าที่ตรวจสอบดังต่อไปนี้(๑)จัดเตรียมพืชที่จะส่งต่อให้ถูกสุขอนามัยพืชตามหลักเกณฑ์ของประเทศผู้นำเข้า(๒) แสดงบัญชีรายชื่อพืชในแต่ละภาชนะบรรจุให้ตรงตามชนิดและปริมาณที่แจ้งในคำขอและในแบบบัญชีแสดงรายชื่อพืชที่แนบมากับคำขอ(๓) บรรจุพืชในภาชนะบรรจุที่แข็งแรงและเหมาะสม(๔) ไม่บรรจุสิ่งอื่นใดนอกเหนือจากพืชตามที่ได้แจ้งไว้ในคำขอและในบัญชีแสดงรายชื่อพืชที่แนบมากับคำขอข้อ ๑๑ในการตรวจพืชเพื่อออกใบรับรองสุขอนามัยพืชสำหรับการส่งต่อพนักงานเจ้าหน้าที่สามารถดำเนินการได้ใน ๓ กรณี ดังต่อไปนี้(๑) กรณีประเทศผู้นำเข้ากำหนดเงื่อนไขการนำเข้าเข้มงวดน้อยกว่าหรือเท่ากับเงื่อนไขการนำเข้าที่ประเทศไทยกำหนดให้พนักงานเจ้าหน้าที่ตรวจสอบศัตรูพืช ตามข้อกำหนดของประเทศผู้นำเข้า(๒) กรณีประเทศผู้นำเข้ากำหนดเงื่อนไขการนำเข้าเข้มงวดมากกว่าเงื่อนไขการนำเข้าที่ประเทศไทยกำหนดให้พนักงานเจ้าหน้าที่ตรวจสอบศัตรูพืชเพิ่มเติมตามข้อกำหนดของประเทศผู้นำเข้า(๓) กรณีประเทศผู้นำเข้ากำหนดเงื่อนไขการนำเข้าพิเศษซึ่งไม่สามารถดำเนินการในประเทศไทยได้ เช่น การตรวจรับรองในแปลงปลูกให้ปฏิเสธการออกใบรับรองสุขอนามัยพืชสำหรับการส่งต่อข้อ ๑๒เมื่อพนักงานเจ้าหน้าที่ดำเนินการตามข้อ ๑๑ (๑) หรือ (๒) แล้วให้อธิบดีหรือผู้ที่อธิบดีมอบหมายออกใบรับรองสุขอนามัยพืชสำหรับการส่งต่อให้กับผู้ขอข้อ ๑๓ให้นำความในข้อ ๔ ข้อ ๕ ข้อ ๖ ข้อ ๗ และข้อ ๘มาใช้บังคับแก่การขอและการออกใบรับรองสุขอนามัยพืชสำหรับการส่งต่อโดยอนุโลมประกาศฉบับนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไป[๒]ประกาศ ณ วันที่ ๑๒กันยายน พ.ศ. ๒๕๕๑เมทนี สุคนธรักษ์อธิบดีกรมวิชาการเกษตร[เอกสารแนบท้าย]๑.คำขอใบรับรองสุขอนามัยพืช (แบบ พ.ก. ๗)๒.บัญชีแสดงรายชื่อพืชแนบท้ายคำขอใบรับรองสุขอานามัยพืช (แบบ พ.ก. ๗.๑)๓.ใบแนบแนบท้ายแบบคำขอใบรับรองสุขอนามัยพืช (แบบ พ.ก. ๗.๒)๔.ใบรับรองสุขอนามัยพืช (แบบ พ.ก. ๗ - ๑)๕.ใบแนบสำหรับใบรับรองสุขอนามัยพืช (แบบ พ.ก. ๗ - ๒)๖.คำขอใบรับรองสุขอนามัยพืชสำหรับการส่งต่อ (แบบ พ.ก. ๘)๗.บัญชีแสดงรายชื่อพืชแนบท้ายแบบคำขอใบรับรองสุขอนามัยพืชสำหรับการส่งต่อ (แบบ พ.ก.๘.๑)๘.ใบแนบแนบท้ายแบบคำขอใบรับรองสุขอนามัยพืชสำหรับการส่งต่อ (แบบ พ.ก. ๘.๒)๙.ใบรับรองสุขอนามัยพืชสำหรับการส่งต่อ (แบบ พ.ก. ๘ - ๑)๑๐.ใบแนบสำหรับใบรับรองสุขอนามัยพืชสำหรับการส่งต่อ (แบบ พ.ก. ๘ - ๒)๑๑.คำขอรับใบแทนใบรับรองสุขอนามัยพืช (แบบ พ.ก. ๙)๑๒.คำขอรับใบแทนใบรับรองสุขอนามัยพืชสำหรับการส่งต่อ (แบบ พ.ก. ๑๐)(ดูข้อมูลจากภาพกฎหมาย)วัชศักดิ์/ผู้จัดทำ๑๕ ตุลาคม ๒๕๕๑พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ข้อ ๑แก้ไขเพิ่มเติมโดยประกาศกรมวิชาการเกษตร เรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัยพืชและใบรับรองสุขอนามัยพืชสำหรับการส่งต่อ(ฉบับที่ ๒) พ.ศ. ๒๕๕๓[๒] ราชกิจจานุเบกษาเล่ม ๑๒๕/ตอนพิเศษ ๑๖๕ ง/หน้า ๓๐/๑๓ ตุลาคม ๒๕๕๑